U-I-137/14
Natisni
Opravilna št.:
U-I-137/14
Datum odločitve:
16. 9. 2014
Objavljeno:
Neobjavljeno | 29. 9. 2014
ECLI:
ECLI:SI:USRS:2014:U.I.137.14
Akt:
Pravilnik o letnem dopustu št. 0070-33/2013-1 z dne 13. 12. 2013, 8. čl.
Izrek:
Pobuda za začetek postopka za oceno ustavnosti in zakonitosti 8. člena Pravilnika o letnem dopustu št. 0070-33/2013-1 z dne 13. 12. 2013 se zavrže.
Evidenčni stavek:
Pobuda, ki ne vsebuje podatkov o objavi izpodbijanega predpisa ali ki ob predpostavki, da gre za splošni akt, ki bi moral biti objavljen, pa ni bil, izpodbijanega akta ne vsebuje, se zavrže kot nepopolna.
Geslo:
1.5.51.1.2.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Nepopolna vloga.
1.4.51.1 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Popolnost vloge.
Pravna podlaga:
Člen 25.3, Zakon o Ustavnem sodišču [ZUstS]
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
podzakonski akt
Vlagatelj:
Sašo Majcen, Kranj
Datum vloge:
5. 6. 2014
Vrsta odločitve:
sklep
Vrsta rešitve:
zavrženje
Dokument:
US30487
Dokument v PDF obliki:
U-I-137-14.pdf
146 KB
Prenesite datoteko
U-I-137/14-4
16. 9. 2014
SKLEP
Ustavno sodišče je v postopku za preizkus pobude Saša Majcna, Kranj, na seji 16. septembra 2014
sklenilo:
Pobuda za začetek postopka za oceno ustavnosti in zakonitosti 8. člena Pravilnika o letnem dopustu št. 0070-33/2013-1 z dne 13. 12. 2013 se zavrže.
OBRAZLOŽITEV
1.
Pobudnik izpodbija 8. člen Pravilnika o letnem dopustu št. 0070-33/2013-1 z dne 13. 12. 2013. Zatrjuje, da je v neskladju z drugim odstavkom 39. člena Zakona o delavcih v državnih organih (Uradni list RS, št. 15/90, 2/91-I, 5/91, 18/91, 22/91, 4/93, 41/94, 70/97 in 38/99 – ZDDO) in z drugim odstavkom 97.g člena Zakona o obrambi (Uradni list RS, št. 103/04 – uradno prečiščeno besedilo – ZObr).
2. Zakon o Ustavnem sodišču (Uradni list RS, št. 64/07 – uradno prečiščeno besedilo in 109/12 – v nadaljevanju ZUstS) določa v drugem odstavku 24.b člena, kaj mora vsebovati pobuda za začetek postopka za oceno ustavnosti oziroma zakonitosti predpisa. Med drugimi zahtevami je izrecno določeno, da mora pobuda vsebovati navedbo številke Uradnega lista Republike Slovenije ali drugega uradnega glasila, v katerem je bil izpodbijani predpis objavljen (drugi odstavek 24.b člena v zvezi z drugo alinejo prvega odstavka 24.b člena ZUstS). Če pobudnik meni, da gre za splošni akt, ki bi moral biti objavljen v uradnem glasilu, pa ni bil, bi ga moral pobudi vsaj predložiti, kajti tako trditveno breme kot breme predložitve listin, s katerimi se izkazujejo trditve, je na strani pobudnika. Obravnavana pobuda teh podatkov ne vsebuje, zato jo je Ustavno sodišče kot nepopolno zavrglo.
3.
Ustavno sodišče je sprejelo ta sklep na podlagi tretjega odstavka 25. člena ZUstS ter prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10 in 56/11) v sestavi: predsednik
mag. Miroslav Mozetič
ter sodnice in sodniki dr. Mitja Deisinger, dr. Dunja Jadek Pensa,
dr. Etelka Korpič – Horvat, dr. Ernest Petrič, Jasna Pogačar, dr. Jadranka Sovdat in Jan Zobec.
Sklep je sprejelo soglasno.
mag. Miroslav Mozetič
Predsednik